Kom ry saam met ons op die Rooi Trem
Ons boek, Die Rooi Trem, is uit! Die boek handel oor ons eerste twee jaar saam nadat ons mekaar ná vier dekades weer ontmoet het.
Dit is die epiese verhaal van 'n eerste liefde van doer uit die laat sestigerjare wat ná veertig jaar weer ontvlam het. 'n Surrealistiese silwer spoor het ons oor lande (Nederland en Suid-Afrika), tyd, taal en kultuur heen weer bymekaargebring, glo ons.
In die boek skryf ons oor ons herontmoeting en herontdekking van mekaar as ouer mense, al ons wonderlike én minder goeie ervarings in Nederland, Suid-Afrika en 'n paar ander lande en hoe ons verskille en hindernisse oorkom het. Ook vertel ons van ons kennismaking met ou energieë, gedaantes, engele én geraamtes in die kas. Ons toegeneentheid aan mekaar, lewensfilosofieë en ou herinnerings het ons met patos probeer vasvang. Ou briewe en resepte lig ons samesyn verder toe.
Die boek word uitgegee deur Naledi, Kaapstad.
Ons boek is ook in Amsterdam! Zuid-Afrikahuis het dit in hul biblioteek!
'n Lekker radio-geselsie - Pretoria FM
Pretoria FM se Elsje van Jaarsveld het Dinsdag 9 Oktober om 09:30 met ons gesels. Ons het dit baie geniet!
Sy sê ons het haar nou gemoedsrus gegee oor daardie lange 40 jare sonder mekaar!
Om te luister na die gesprek, klik hier: http://www.pretoriafm.co.za/allerlei/
Ons chat heerlik met Roelf, Radio Laeveld
Radio Laeveld se Roelf van Jaarsveld het op 2 Oktober om 20:00 'n heerlike gesprek met ons daar in Nelspruit gevoer. Vir dié wat buite die opvanggebied van 100.5FM is of dit gemis het, geniet die gesprek saam met ons.
Ons het 'n gesprek met Amore op RSG gehad op 18 September 2018.
'n Getekende boek?
Ons kan 'n boek vir jou teken, mét 'n persoonlike boodskap voorin indien jy dit graag sou wou hê.
Die enigste manier wat ons dit relatief bekostigbaar kan verstuur, is deur Pep Stores se koerierdiens.